cyanic-selkie/wikianc huggingface dataset:
Χρήστος Ράμμος
Πρόεδρος της ΑΔΑΕ
Στις 29 Μαΐου 2019, ορίστηκε πρόεδρος της ΑΔΑΕ από τη Διάσκεψη των Προέδρων της Βουλής με διακομματική συναίνεση των 4/5 των μελών του Σώματος και από τις 10 Ιουνίου ασκεί τα καθήκοντά του.
Διερεύνηση σκανδάλου τηλεφωνικών υποκλοπών
Ο Χρήστος Ράμμος βρέθηκε στο επίκεντρο πολιτικών αντιπαραθέσεων όταν η ΑΔΑΕ, στο πλαίσιο των αρμοδιοτήτων της, άρχισε να ερευνά τις καταγγελίες σχετικά με το σκάνδαλο των τηλεφωνικών υποκλοπών που αποκαλύφθηκε το 2022.
Στις 16 Δεκεμβρίου 2022, δημοσίευμα του πανευρωπαϊκού ειδησεογραφικού ιστότοπου Euractiv, ανέφερε ότι η ΑΔΑΕ αντιμετώπισε δυσκολίες κατά τη διενέργεια του ελέγχου στην εταιρεία τηλεπικοινωνιών Cosmote, όπου μετά από έλεγχο, επιβεβαιώθηκε ότι τόσο ο ευρωβουλευτής της πολιτικής ομάδας του Ε.Κ. Renew Europe (Ανανεώστε την Ευρώπη), Γιώργος Κύρτσος, όσο και ο ερευνητής δημοσιογράφος, Τάσος Τέλλογλου, ήταν υπό παρακολούθηση από μυστικές υπηρεσίες. Σύμφωνα με το δημοσίευμα, ο εισαγγελέας του Αρείου Πάγου, Ισίδωρος Ντογιάκος, φέρεται να προσπάθησε να μπλοκάρει τον έλεγχο λέγοντας ότι ήταν παράνομος.
Στις 24 Ιανουαρίου 2023, ο πρόεδρος της ΑΔΑΕ έγινε αποδέκτης σκληρών επικρίσεων από την κυβέρνηση του Κυριάκου Μητσοτάκη γιατί απέστειλε απόρρητη επιστολή στον Πρόεδρο της Βουλής των Ελλήνων, στους αρχηγούς των κοινοβουλευτικών κομμάτων και στον υπουργό Δικαιοσύνης, Κώστα Τσιάρα, με την οποία τους ενημέρωνε σχετικά με τα ευρήματα της έρευνας της ΑΔΑΕ, που πραγματοποιήθηκε κατόπιν αιτήματος του αρχηγού της αξιωματικής αντιπολίτευσης, Αλέξη Τσίπρα. Η επιστολή γνωστοποιούσε την παρακολούθηση από την ΕΥΠ έξι προσώπων, ενός μέλους της κυβέρνησης και ανωτάτων στελεχών των Ενόπλων Δυνάμεων. Την επομένη, από το βήμα της Βουλής, ο Αλέξης Τσίπρας ανέφερε ότι σε νόμιμη επισύνδεση από την ΕΥΠ βρίσκονταν ο υπουργός Εργασίας, Κωστής Χατζηδάκης, ο αρχηγός ΓΕΕΘΑ, Κωνσταντίνος Φλώρος, ο αρχηγός ΓΕΣ Χαράλαμπος Λαλούσης, ο πρώην σύμβουλος εθνικής ασφάλειας, καθώς και οι πρώην και νυν επικεφαλής της διεύθυνσης εξοπλισμών. Ο κυβερνητικός εκπρόσωπος, Γιάννης Οικονόμου, χαρακτήρισε «βαρύ θεσμικό και πολιτικό ατόπημα τα όσα πράττει εδώ και καιρό», ότι υπάρχει «περίεργη προνομιακή σχέση» του με τον ΣΥΡΙΖΑ, καθώς και ότι «φιλοδοξεί να καταστεί πολιτικός παράγοντας σε μια ευαίσθητη περίοδο».
Είχε προηγηθεί γνωμοδότηση του εισαγγελέα του Αρείου Πάγου, Ισίδωρου Ντογιάκου, σύμφωνα με την οποία μόνο ο θιγόμενος μπορεί να κάνει αίτημα για να μάθει αν ήταν υπό παρακολούθηση και όχι κάποιος άλλος αντί αυτού, και ότι η ΑΔΑΕ δεν έχει πλέον αρμοδιότητα για έλεγχο στους παρόχους, ώστε να απαντήσει στον θιγόμενο ιδιώτη. Αυτή η δήλωση επικρίθηκε δριμύτατα από συνταγματολόγους, μέλη όμως της κυβέρνησης Μητσοτάκη υποστήριξαν τη γνωμοδότηση Ντογιάκου. Ο ίδιος ο πρόεδρος της ΑΔΑΕ απάντησε ότι «η γνωμοδότηση παραβιάζει εξόφθαλμα την ευθέως εκ του Συντάγματος εκπορευόμενη ανεξαρτησία της ΑΔΑΕ», χαρακτηρίζοντας πρωτοφανείς τις απειλές του εισαγγελέα.
Παραπομπές
Κατηγορία:Ελληνικές ανεξάρτητες αρχές Κατηγορία:Έλληνες δικαστικοί
Τιμολέων (βρίκιον)
Το βρίκιον Τιμολέων εντάχθηκε στη δύναμη του στόλου το 1830 και είχε πλήρωμα 140 άνδρες.
Κατηγορία:Ελληνικά βρίκια
Warner Classics
Η Warner Classics είναι το τμήμα της Warner Music Group που ασχολείται με την κλασική μουσική. Η εταιρεία ξεκίνησε να διανέμει δίσκους υπό την επωνυμία «Warner Classics» από το 1991. Θυγατρικές της είναι η Erato Records, η Teldec Records και η NVC Arts. Η εταιρεία έχει την έδρα της στη Γαλλία και έχει αναλάβει τη μουσική διανομή για τις εταιρείες Lontano Records και Finlandia Records.
Εξωτερικοί σύνδεσμοι
Κατηγορία:Δισκογραφικές εταιρίες κλασσικής μουσικής
Αινείας Σίλβιος
Ο Αινείας Σίλβιος (λέγεται ότι βασίλευσε 1110-1079 π.Χ.) είναι γιος του Σίλβιου, σε ορισμένες εκδοχές εγγονός του Ασκανίου και δισεγγονός, εγγονός ή γιος του Αινεία. Είναι ο 3ος στον κατάλογο των μυθικών βασιλέων της Άλμπα Λόνγκα στο Λάτιο και το γένος των Σιλβίων τον θεωρούσαν ως τον ιδρυτή του οίκου τους. Ο Διονύσιος ο Αλικαρνασσεύς του αποδίδει βασιλεία 31 ετών. Ο Οβίδιος δεν τον αναφέρει μεταξύ των Αλβανών βασιλέων. Σύμφωνα με τον Λίβιο και τον Διονύσιο, ο κληρονόμος του Αινεία Σίλβιου ονομαζόταν Λατίνος Σίλβιος.
Παραπομπές
Κατηγορία:Βασιλείς της Άλβα Λόνγκα
Μίχαελ Στίφελ
Ο Μίχαελ Στίφελ (Michael Stifel, Έσλινγκεν, 1487 - Ιένα, 19 Απριλίου 1567) ήταν Γερμανός μοναχός και μαθηματικός.
Βιογραφία
Γεννήθηκε το 1486 και από νωρίς εισήλθε στο χριστιανικό μοναχικό Τάγμα των Αυγουστίνων (των Δομινικανών). Υπήρξε ένθερμος υποστηρικτής του Μαρτίνου Λούθηρου και γενικά της Μεταρρύθμισης εξ αιτίας της οποίας υπέστh πολλές διώξεις με συνέπεια να καταφύγει στη Πρωσία υπό την προστασία του Αυτοκράτορα Καρόλου Κουίντου όπου και του δόθηκαν έδρες διδασκαλίας Θρησκευτικών και Μαθηματικών στο Πανεπιστήμιο του Κένιξμπουργκ. Αργότερα δε ανέλαβε να διδάσκει μαθηματικά και στο Πανεπιστήμιο της Ιένας.
Ο Στίφελ ασχολήθηκε με τα πολυώνυμα και είναι ο πρώτος μαθηματικός που εισήγαγε τα γράμματα ως σύμβολα αγνώστων στις αλγεβρικές παραστάσεις, καθώς επίσης και πρόδρομος του Τζον Νάπιερ στην ανακάλυψη των λογαρίθμων και στην εκπόνηση πρώιμων λογαριθμικών πινάκων. Μάλιστα τους αρνητικούς αριθμούς τους ονομάτιζε "παράλογους".
Εκτός των άλλων όμως παρασυρόμενος από τα ρεύματα της εποχής του ασχολήθηκε και με την εσχατολογία προσπαθώντας με αλγεβρικά στοιχεία από την Αποκάλυψη του Ιωάννη να προσδιορίσει χρονικά την επερχόμενη συντέλεια του κόσμου. Επί τούτου εξέδωσε ειδική μελέτη, την «Αποκάλυψη εξ αποκαλύψεως» στην οποία προσδιόρισε την 19η Οκτωβρίου του 1533 ως Ημέρα της Κρίσεως, ενσπείροντας ένα γενικότερο φόβο και τρόμο. Όταν όμως παρήλθε η ημερομηνία αυτή χωρίς τίποτε το αξιοσημείωτο ο μεν κόσμος πανηγύριζε ενώ ο Στίφελ δεν τόλμησε ξανά να δημοσιοποιήσει άλλες σχετικές έρευνες ή σκέψεις του.
Ο Στίφελ πέθανε στην Ιένα το 1567.
Μπίρζαϊ
Η  Μπίρζαϊ (λιθουανικά: Biržai ) είναι πόλη της βόρειας Λιθουανίας. Έχει 15.262 κατοίκους. Η πόλη είναι γνωστή για το κάστρο της και τις πολλές μπυραρίες της.
Μίχαελ Στίφελ
Πηγές
Κατηγορία:Γερμανοί μαθηματικοί
Μπίρζαϊ
Η ίδρυση της πόλης ανάγεται τον 16ο αιώνα και αποτέλεσε κέντρο της Προτεσταντικής Επανάστασης στη Λιθουανία.
Εξωτερικοί σύνδεσμοι
Κατηγορία:Πόλεις της Λιθουανίας
Αγαλιανός Ρεθύμνης
Ο Αγαλιανός είναι οικισμός της κοινότητας Κεραμέ, της δημοτικής ενότητας Λάμπης, του δήμου Αγίου Βασιλείου, της περιφερειακής ενότητας (τέως νομού) Ρεθύμνης, στην περιφέρεια Κρήτης, σύμφωνα με το πρόγραμμα Καλλικράτης. Πρίν το σχέδιο Καποδίστριας και το πρόγραμμα Καλλικράτης, ανήκε στην επαρχία Αγίου Βασιλείου του νομού Ρεθύμνης, στο γεωγραφικό διαμέρισμα Κρήτης.
Γεωγραφία
Ο Αγαλιανός είναι ημιορεινός οικισμός στο νότιο τμήμα του νομού Ρεθύμνης. Βρίσκεται στους νοτιοδυτικούς πρόποδες του όρους Σιδέρωτας σε θέση που αντικρύζει το Λιβυκό Πέλαγος, νοτιοανατολικά του Κεραμέ και σε μέσο σταθμικό υψόμετρο 280. Απέχει περίπου 41 χλμ. Ν. NA. του Ρεθύμνου.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Κεραμέ του νομού Ρεθύμνης. Με το ΦΕΚ 244Α - 04/12/1997 αποσπάστηκε από την κοινότητα Κεραμέ και προσαρτήθηκε στον δήμο Λάμπης. Με το ΦΕΚ 87Α - 07/06/2010 αποσπάστηκε από τον δήμο Λάμπης και προσαρτήθηκε στον δήμο Αγίου Βασιλείου.
Εξωτερικοι σύνδεσμοι
Κατηγορία:Χωριά του νομού Ρεθύμνης Κατηγορία:Δήμος Αγίου Βασιλείου
Πλυντήριο ρούχων
μικρογραφία|Οικιακό Πλυντήριο Ρούχων Το πλυντήριο ρούχων είναι ηλεκτρική (επαγγελματική ή οικιακή) συσκευή, που σκοπό έχει το πλύσιμο των ειδών ρουχισμού και λοιπών υφασμάτων. Ο όρος πλυντήριο χρησιμοποιείται μόνο στις συσκευές/μηχανές που αντλούν νερό σαν κύριο μέσο καθαρισμού (π.χ. πλυντήριο πιάτων, πλυντήριο αυτοκινήτων), σε αντίθεση με το στεγνό καθαρισμό (που χρησιμοποιεί εναλλακτικά υγρά καθαρισμού και εκτελείται κατά κύριο λόγο από ειδικές επιχειρήσεις).
Ιστορία
Το πρώτο βρετανικό δίπλωμα ευρεσιτεχνίας για την κατηγορία πλυσίματος και στυψίματος μηχανών εκδόθηκε το 1691. Ένα σχέδιο ενός πρόωρου πλυντηρίου ρούχων εμφανίστηκε σε μία έκδοση τον Ιανουάριο του 1752 σε μια αγγλική δημοσίευση στο The Gentleman's Magazine. Το 1782, εκδόθηκε ένα βρετανικό δίπλωμα ευρεσιτεχνίας για ένα πλυντήριο περιστρεφόμενων τυμπάνων στον Henry Sidgier. Πρώτες οι Ηνωμένες Πολιτείες κατοχυρώνουν, με τον τίτλο "ενδύματα που πλένονται, με δίπλωμα ευρεσιτεχνίας" στον Nathaniel Briggs από το Νιου Χάμπσαϊρ. Σε μια πυρκαγιά το 1797 καταστράφηκε το γραφείο διπλωμάτων ευρεσιτεχνίας και δεν σώθηκε καμία περιγραφή της συσκευής και έτσι δεν είναι γνωστό πως λειτουργούσε η συσκευή που είχε "εφεύρει" ο Briggs.
Η Bendix Home Appliances, θυγατρική της Avco, παρουσίασε το πρώτο οικιακό αυτόματο πλυντήριο ρούχων το 1937, έχοντας υποβάλει αίτηση για δίπλωμα ευρεσιτεχνίας την ίδια χρονιά. Η Avco είχε αδειοδοτήσει το όνομα από την Bendix Corporation, μια κατά τα άλλα άσχετη εταιρεία. Στην εμφάνιση και στις μηχανικές λεπτομέρειες, αυτό το πρώτο μηχάνημα δεν έμοιαζε με τα αυτόματα πλυντήρια μπροστινής φόρτωσης που παράγονται σήμερα.
Σχεδιασμός
μικρογραφία|220px|Ένα πλυντήριο της Bosch που φαίνονται τα εξαρτήματά του - στο IFA 2010 του Βερολίνου Τα πλυντήρια ρούχων είναι διαθέσιμα σε δύο κύριες μορφές: επάνω φόρτωσης και μπροστινής φόρτωσης. Το σχέδιο επάνω φόρτωσης είναι δημοφιλέστερο στις Ηνωμένες Πολιτείες, τον Καναδά, την Αυστραλία και μερικά μέρη της Ευρώπης: τοποθετεί τα ενδύματα σε έναν κάθετα τοποθετημένο κύλινδρο με έναν αναδευτήρα στο κέντρο του κυλίνδρου. Τα πλυντήρια "επάνω φόρτωσης" στην Ασία χρησιμοποιούν στροφεία αντί αναδευτήρων. Τα στροφεία είναι παρόμοια με τους αναδευτήρες εκτός από το ότι δεν έχουν την κεντρική θέση που επεκτείνεται επάνω και στη μέση του καλαθιού της σκάφης πλυσίματος. Τα ρούχα εισάγονται στον κάδο του πλυντηρίου από πάνω και καλύπτονται με δεύτερη μεταλλική πόρτα εκτός της κυρίας πόρτας στην οροφή του πλυντηρίου.
Το σχέδιο μπροστινής φόρτωσης, το δημοφιλέστερο στην Ευρώπη και τη Μέση Ανατολή, τοποθετεί τον κύλινδρο οριζόντια, και η τοποθέτηση των ρούχων γίνεται από την είσοδο που βρίσκεται στην πρόσοψη της συσκευής, η οποία κλείνει με πόρτα από ανθεκτικό γυαλί κατάλληλο για υψηλές θερμοκρασίες. Ο κύλινδρος καλείται επίσης τύμπανο. Η ανάδευση γίνεται με την πίσω -και- εμπρός περιστροφή του κυλίνδρου. Τα ρούχα περιστρέφονται μέσα στο τύμπανο κατά τακτά χρονικά διαστήματα. Αυτή η κίνηση λυγίζει την ύφανση του υφάσματος και ο συνδυασμός νερού και απορρυπαντικού καθαρίζει τα ρούχα. Τα πλυντήρια έχουν ηλεκτρικά στοιχεία θέρμανσης για να θερμαίνουν το νερό.
Συγκριτικές δοκιμές πλυντηρίων με μπροστινή φόρτωση και επάνω φόρτωση έχουν δείξει ότι γενικά τα πρώτα πλένουν τα ρούχα καλύτερα, προκαλούν τη λιγότερη φθορά, καταναλώνουν λιγότερο νερό, θορυβούν λιγότερο και συμβάλλουν στην εξοικονόμηση ενέργειας σε αντίθεση με τα πλυντήρια επάνω φόρτωσης.
Προς το τέλος της δεκαετίας του '90, ο Βρετανός εφευρέτης James Dyson προώθησε έναν νέο τύπο πλυντηρίου ρούχων με δύο κυλίνδρους που περιστρέφονται σε αντίθετες κατευθύνσεις, μειώνοντας το χρόνο πλυσίματος και δίνοντας καθαρότερα αποτελέσματα, αλλά δεν έχει διατεθεί στην παραγωγή έως και σήμερα.
Λειτουργία
Κατά τη λειτουργία του πλυντηρίου, ο σωλήνας νερού της συσκευής συνδέεται με την παροχή νερού. Από εκεί, διέρχεται νερό, το οποίο θερμαίνεται μέσα στο πλυντήριο ρούχων. Ανάλογα με το επιλεγμένο πρόγραμμα πλυσίματος, η θερμοκρασία του νερού μπορεί να φτάσει μέχρι και τους 90 βαθμούς Κελσίου. Το νερό πέφτει πάνω στα ρούχα, καθώς πλένονται. Μετά το ξέπλυμά τους, τα νερά αποβάλλονται από το πλυντήριο, μέσω του σωλήνα αποχέτευσης της συσκευής.
Ο σωλήνας αυτός συνηθίζεται να τοποθετείται μέσα σε κάποιο σιφόνι ή σε μπανιέρα, για να αδειάσει τα νερά, χωρίς να λερωθεί το μπάνιο. Αυτός είναι ο γενικός τρόπος, για το πώς λειτουργεί το πλυντήριο ρούχων. Φυσικά, για κάθε πρόγραμμα πλυσίματος μπορεί η διαδικασία να διαφέρει λίγο από τις άλλες. Η εγκατάσταση και σύνδεση πλυντηρίου ρούχων, για καινούργια πλυντήρια, έχει γίνει αρκετά εύκολη.
Τύμπανο
μικρογραφία|200px|Το τύμπανο ενός πλυντηρίου Μέσα στο τύμπανο (και πιο συγκεκριμένα στον κάδο) τοποθετούνται τα ρούχα.
Τα οικιακά πλυντήρια σχεδόν όλων των επωνυμιών είναι εξοπλισμένα με ανίχνευση ανισορροπίας.
Υπάρχουν τρεις τύποι τυμπάνων: οι πλαστικοί, οι ατσάλινοι και αυτοί που έχουν «δαμαντένιο σχεδιασμό» που είναι καθαρά ιδέα της Samsung.
Ορισμένα μοντέλα διαθέτουν τον λεγόμενο αυτόματο έλεγχο ποσότητας. Αυτό ελέγχει τη δόση του απαιτούμενου νερού καθώς και του απορρυπαντικού και του μαλακτικού υφασμάτων, εάν τα τελευταία τροφοδοτούνται μέσω του δοχείου απορρυπαντικού. Ο έλεγχος είναι ηλεκτρομηχανικός ή ηλεκτρονικός και εξαρτάται από την ποσότητα πλήρωσης και το επιλεγμένο πρόγραμμα πλύσης.
Τα μηχανήματα με αυτόματο έλεγχο ποσότητας αφήνουν αρχικά μόνο μια συγκεκριμένη ποσότητα νερού να τρέξει μετά την έναρξη του προγράμματος πλύσης. Η στάθμη του νερού παρακολουθείται στενά με συσκευή παρακολούθησης πίεσης. Ανάλογα με τον τύπο και την ποσότητα των ρούχων που έχουν γεμίσει, απορροφά μέρος του νερού μέσα. Μετά από ορισμένο χρόνο λειτουργίας, συνήθως κατά τους χρόνους διαλείμματος μεταξύ της αντιστροφής της φοράς περιστροφής του τυμπάνου πλύσης, παρέχεται επιπλέον νερό μέχρι που επίπεδο στόχου επιτευχθεί. Συγκρίνοντας την ποσότητα του νερού που παρέχεται ανά χρονική περίοδο με την αντίστοιχη αύξηση της στάθμης του νερού, ο ελεγκτής μπορεί να εκτιμήσει την ποσότητα των ρούχων.
Σαπουνοθήκη
Στην σαπουνοθήκη τοποθετούνται το απορρυπαντικό και το μαλακτικό.
Πόρτα
Η πόρτα κλείνει ερμητικά προς αποφυγή διαρροών.
Συνήθως έχει μεντεσέ στα αριστερά, κάτι που δεν αρέσει σε όλους βέβαια. Μόνο η Miele τον έχει τοποθετημένο, σταθερά, στα δεξιά.
Πλακέτα τυπωμένου κυκλώματος (PCB)
Όλα τα ηλεκτρικά εξαρτήματα και τα κυκλώματα βρίσκονται στην πλακέτα τυπωμένου κυκλώματος ή στο PCB. Είναι η μητρική πλακέτα ενός πλυντηρίου. Ενώ επιλέγεις τη ρύθμιση ενός κύκλου καθαρισμού για πλύσιμο, το PCB λαμβάνει τις πληροφορίες και τις στέλνει σε διάφορα μέρη για εκτέλεση.
Πάνελ και κουμπιά χειρισμού
220x220px|μικρογραφία|Το Adora SQL WP της V-Zug έχει περιστρεφόμενο πάνελ χειρισμού Βρίσκονται στο εξωτερικό του πλυντηρίου, είτε στο επάνω είτε στο μπροστινό μέρος.
Όλες οι ρυθμίσεις και οι κύκλοι πλύσης ελέγχονται σε αυτό το πλαίσιο.
Φίλτρο νερού
Στα περισσότερα από τα σύγχρονα πλυντήρια ρούχων, το νερό τροφοδοτείται μέσω ενός εύκαμπτου σωλήνα εισαγωγής από τη βρύση εισόδου στο πλυντήριο. Ο εύκαμπτος σωλήνας έχει μήκος 1,5 – 2 μέτρα. Σε περίπτωση που η βρύση του νερού δεν βρίσκεται πιο μακριά, τότε κυκλοφορούν σωλήνες έως και 5 μέτρων.
Χρονόμετρο
Το χρονόμετρο μπορεί να χρησιμοποιηθεί τόσο σε χειροκίνητη όσο και σε αυτόματη λειτουργία. Μπορείτε να ρυθμίσετε το χρονόμετρο μόνοι σας, ενώ η συσκευή πλένει, χειροκίνητα. Επίσης, στην αυτόματη λειτουργία, η ώρα ρυθμίζεται αυτόματα ανάλογα με τον αριθμό των ρούχων που έχετε φορτώσει και τον τύπο του κύκλου πλύσης.
Θερμικό στοιχείο
Το θερμικό στοιχείο θερμαίνει το νερό μετατρέποντας το ηλεκτρικό ρεύμα σε θερμότητα με τη μέθοδο του Νόμου του Τζάουλ.
Ηλεκτρικός κινητήρας
Ο ηλεκτρικός κινητήρας κινεί το τύμπανο. Βοηθά τον αναδευτήρα -όταν υπάρχει- να παράγει την περιστροφή που χρειάζεται για να αφαιρέσει τη βρωμιά από τα ρούχα. Η ταχύτητα περιστροφής μπορεί να αλλάξει ή να προσδιοριστεί από τη ρύθμιση που επιλέγετε πριν ξεκινήσετε ένα πλύσιμο ρούχων.
Σωλήνας αποχέτευσης νερού
Ο εύκαμπτος σωλήνας αποχέτευσης αντλεί το νερό μετά από κάθε κύκλο καθαρισμού. Ύστερα, στέλνει το νερό από τον κάδο στην αποχέτευση. Το μήκος αυτού του σωλήνα αποστράγγισης είναι μικρότερο από τον εύκαμπτο σωλήνα εισαγωγής νερού. Εάν χρειάζεστε για κάποιον λόγο μεγαλύτερο σωλήνα, τότε πρέπει να τον αγοράσετε ξεχωριστά από την αγορά.
Αξιολόγηση
Η ικανότητα πλυσίματος και το κόστος είναι οι κύριες εκτιμήσεις για την αγορά ενός πλυντηρίου ρούχων. Στα πλυντήρια ρούχων δίνονται οι βαθμοί Eurobell για την απόδοση πλύσης, την ενεργειακή αποδοτικότητα και την αποδοτικότητα περιστροφής. Οι βαθμοί ξεκινούν από το Α μέχρι το Ε (από το καλύτερο προς το χειρότερο), και παρέχουν μια απλή μέθοδο για την οικονομία και την απόδοση. Μια συσκευή Α+++ δηλώνει κορυφαία απόδοση και στις τρεις κατηγορίες.
Σύμβολα πλυσίματος
Η λεκάνη με νερό αντιπροσωπεύει το πλύσιμο. Ο αριθμός στο Zuber είναι η μέγιστη επιτρεπόμενη θερμοκρασία πλύσης (σε βαθμούς Κελσίου). Ελλείψει ειδικής ένδειξης, επιτρέπεται ο κανονικός κύκλος πλύσης. Μία γραμμή κάτω από τη λεκάνη απαιτεί μια πιο ήπια μηχανική επεξεργασία, π.χ. αυξημένη στάθμη νερού, απαλό στύψιμο). Δύο γραμμές απαιτούν ιδιαίτερα ήπια επεξεργασία, όπως πρόγραμμα πλυσίματος μάλλινων ή ήπιο κύκλο (τύμπανο μόνο 1/3 γεμάτη ρούχα, αυξημένη στάθμη νερού, πολύ μειωμένη κίνηση, στύψιμο ή καθόλου στύψιμο του μαλλιού). Το χέρι στο Zuber επιτρέπει μόνο (φιλικό) πλύσιμο με το χέρι (όχι πάνω από 40 °C) και το χι σημαίνει ότι το ύφασμα δεν πρέπει να πλένεται καθόλου υπό κανονικές οικιακές συνθήκες. Όταν δεν υπάρχει αριθμός, ούτε χέρι επιτρέπεται το χειροκίνητο και το πλύσιμο στο πλυντήριο εξίσου.
Παραπομπές
Κατηγορία:Οικιακές συσκευές Κατηγορία:Εργαλεία καθαρισμού
Ναχώρ του Σερούχ
Ο Ναχώρ (εβραϊκά: נָחֹור) είναι ο γιος του Σερούχ, που αναφέρεται στο Βιβλίο της Γενέσεως 11:22. Σύμφωνα με κάποιες ερμηνείες, γεννήθηκε και μεγάλωσε στη Σουμεριακή πόλη της Ουρ στον Ποταμό ευφράτη, στην Κάτω Μεσοποταμία, περίπου 2 χιλιετίες προ Χριστού. Σύμφωνα με τη Μετάφραση των Εβδομήκοντα αναφέρεται ότι ήταν 79 χρονών όταν και απέκτησε το γιο του Θάρα, ενώ έζησε συνολικά 304 χρόνια (σύμφωνα με το Μασοριτικό κείμενο, ήταν 29 όταν απέκτησε τον Θάρα, και έζησε άλλα 119 χρόνια, σύνολο 148 . Ήταν επίσης ο παππούς του Αβραάμ, του Ναχώρ και του Αρράν, όλοι απόγονοι του Σημ (11:25-27 ).
Το όνομά του περιλαμβάνεται στη γενεαλογία του Ιησού που αναφέρεται στην Καινή Διαθήκη. Η Ορθόδοξη Εκκλησία τον τιμά ως άγιο και εορτάζει τη μνήμη του την Κυριακή προ της Χριστού Γενέσεως, ή Κυριακή των Προπατόρων.
Γένους ὑπάρχειν τῶν ἄνω λελεγμένων, Καὶ τὸν Ναχὼρ γνοὺς οὐ διϊστῶ τοῦ γένους.
Παραπομπές
Κατηγορία:Πρόσωπα της Παλαιάς Διαθήκης Κατηγορία:Άγιοι της Κυριακής των Προπατόρων Κατηγορία:Χριστιανοί άγιοι από την Παλαιά Διαθήκη
Χλόη Ροδόπης
Η Χλόη είναι ορεινό χωριό της Θράκης στην Περιφερειακή Ενότητα Ροδόπης.
Γεωγραφικά - ιστορικά στοιχεία
Η Χλόη βρίσκεται στα σύνορα Ελλάδας με Βουλγαρία και στα όρια με την Περιφερειακή Ενότητα Έβρου. Είναι χτισμένο στις πλαγιές του όρους Σάπκα σε υψόμετρο 720 μέτρα και πολιτισμικά, όπως όλα του Κέχρου, ανήκει στα Πομακοχώρια της Ροδόπης. Απέχει 45 χλμ. ΒΑ. από τη Φιλλύρα (έδρα του δήμου), 66 χλμ. ΒΑ. από την Κομοτηνή και 80 χλμ. Β. από την Αλεξανδρούπολη. Αξιοθέατα είναι το πέτρινο μονότοξο γεφύρι λίγο πριν το χωριό, τα ερείπια δύο παραδοσιακών νερόμυλων και το παλιό τζαμί της που είναι διακοσμημένο με ξυλόγλυπτους δοκούς. Τον Ιούνιο κάθε χρόνου διοργανώνεται σε λιβάδι της περιοχής η γιορτή των Μπεκτασήδων μουσουλμάνων "Κιρκ Κουρμπάν" με αγώνες πάλης, στους οποίους συμμετέχουν Έλληνες, Βούλγαροι και Τούρκοι παλαιστές.
Διοικητικά - πληθυσμιακά στοιχεία
Ως οικισμός αναφέρεται, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Κέχρου. Σύμφωνα με το Πρόγραμμα «Καλλικράτης» ανήκει στη τοπική κοινότητα Κέχρου που υπάγεται στη δημοτική κοινότητα Κέχρου του Δήμου Αρριανών και σύμφωνα με την απογραφή του 2011 απογράφονται 330 κάτοικοι αν και πολλοί από αυτούς έχουν μετακινηθεί στην Κομοτηνή, στο Κηκίδιο ή "Μικρή Χλόη" και στο Μεγάλο Δουκάτο. Οι απογραφές πληθυσμού μετά τον Β' Παγκόσμιο Πόλεμο είναι:
Παραπομπές
Κατηγορία:Χωριά του νομού Ροδόπης Χλόη Κατηγορία:Δήμος Αρριανών
Ροζαλία Λομπάρντο
Η Ροζαλία Λομπάρντο (ιταλικά: Rosalia Lombardo; 13 Δεκεμβρίου 1918 – 6 Δεκεμβρίου 1920) ήταν παιδί από τη Σικελία που πέθανε από πνευμονία, ως αποτέλεσμα της ισπανικής γρίπης, μία εβδομάδα πριν από τα δεύτερα γενέθλιά του. Ο πατέρας της, Μάριο Λομπάρντο, μη μπορώντας να αντέξει το θάνατό της κόρης του, ζήτησε από τον Αλφρέντο Σαλάφια (Alfredo Salafia), ταριχευτή, να διατηρήσει το σώμα της. Μερικές φορές αποκαλούμενη ως «Ωραία Κοιμωμένη», το δικό της ήταν ένα από τα τελευταία σώματα που έγιναν δεκτά στις κατακόμβες των Καπουτσίνων του Παλέρμο στη Σικελία.
Χάρη στις τεχνικές ταρίχευσης του Σαλάφια, το σώμα της Ροζαλία διατηρήθηκε πολύ καλά. Οι ακτινογραφίες του σώματος δείχνουν ότι όλα τα όργανα είναι εντυπωσιακά άθικτα. Το σώμα της φυλάσσεται σε ένα μικρό παρεκκλήσι στο τέλος της περιήγησης της κατακόμβης και είναι εγκιβωτισμένο σε γυάλινο καλυμμένο φέρετρο, τοποθετημένο σε ξύλινο βάθρο. Μια φωτογραφία του 2009 του National Geographic δείχνει ότι το σώμα αρχίζει να δείχνει σημάδια αποσύνθεσης, κυρίως αποχρωματισμό. Για να αντιμετωπιστούν αυτά τα ζητήματα, η μούμια μεταφέρθηκε σε ένα πιο στεγνό σημείο στις κατακόμβες και το αρχικό της φέρετρο τοποθετήθηκε σε ερμητικά σφραγισμένο γυάλινο περίβλημα με αέριο άζωτο για να αποφευχθεί η αποσύνθεση. Η μούμια παραμένει ένα από τα καλύτερα διατηρημένα σώματα στις κατακόμβες.
Την ίδια χρονιά, ο επιμελητής των κατακομβών των Καπουτσίνων Dario Piombino-Mascali ανακάλυψε ένα χειρόγραφο γραμμένο από τον Σαλάφια, στο οποίο απαριθμεί τα συστατικά που χρησιμοποιήθηκαν για τη μουμιοποίηση της Ροζαλία. Η φόρμουλα ταρίχευσης περιγράφεται ως "ένα μέρος γλυκερίνης, ένα μέρος φορμαλδεΰδης κορεσμένο με θειικό ψευδάργυρο και χλωριούχο ψευδάργυρο και ένα μέρος διαλύματος αλκοόλης κορεσμένου με σαλικυλικό οξύ" και εισήχθη στο σώμα μέσω ένεσης ενός σημείου, πιθανότατα στη μηριαία αρτηρία. Η Ροσέλα Λορέντζι του Discovery News ανέφερε ότι η φορμαλδεΰδη χρησιμοποιήθηκε για να σκοτώσει τα βακτήρια, η γλυκερίνη για να αποτρέψει την αποξήρανση και το σαλικυλικό οξύ για την εξάλειψη τυχόν μυκήτων στη σάρκα. Άλλοι βασικοί παράγοντες που μεσολάβησαν στην τέλεια διατήρηση του σώματος της Ροζαλία ήταν το ιδιαίτερα ξηρό κλίμα των κατακομβών.
Απαντώντας στις εικασίες για τα κινούμενα βλέφαρά της Ροζαλία, ο Piombino-Mascali δήλωσε ότι «Είναι μια οπτική ψευδαίσθηση που προκαλείται από το φως που φιλτράρει μέσα από τα πλαϊνά παράθυρα, το οποίο κατά τη διάρκεια της ημέρας υπόκειται σε αλλαγές... τα μάτια της δεν είναι εντελώς κλειστά. και πράγματι δεν υπήρξαν ποτέ».
Παραπομπές
Κατηγορία:Μούμιες Κατηγορία:Παλέρμο Κατηγορία:Γρίπη Κατηγορία:Παιδιά
Σύνθεση ομιλίας
Ο όρος σύνθεση ομιλίας αναφέρεται στην τεχνητή παραγωγή της ανθρώπινης ομιλίας. Το υπολογιστικό σύστημα που χρησιμοποιείται για αυτόν τον σκοπό ονομάζεται συνθετητής ομιλίας, και μπορεί να εφαρμοστεί και σε προϊόντα λογισμικού και σε μηχανήματα υπολογιστών. Ένα σύστημα text-to-speech (TTS), δηλαδή "από-κείμενο-σε-ομιλία", μετατρέπει ένα κανονικό γλωσσικό κείμενο σε ομιλία. Άλλα συστήματα καθιστούν συμβολικές γλωσσικές αναπαραστάσεις, όπως οι φωνητικές καταγραφές, σε ομιλία.
Ο συντιθέμενη ομιλία μπορεί να δημιουργηθεί με την συνένωση κομματιών ηχογραφημένου λόγου τα οποία αποθηκεύονται σε κάποια βάση δεδομένων. Τα συστήματα διαφέρουν στο μέγεθος των αποθηκευμένων μονάδων ομιλίας π.χ. ένα σύστημα που αποθηκεύει φώνους ή δίφωνα παρέχει μεγαλύτερη κάλυψη της εξαγόμενης ομιλίας, αλλά μπορεί να στερείται σαφήνειας. Για συγκεκριμένους τομείς χρήσης, η αποθήκευση ολόκληρων λέξεων ή προτάσεων μπορεί να παρέχει υψηλής ποιότητας εξαγόμενη ομιλία. Εναλλακτικά, ένας συνθετητής μπορεί να συμπεριλάβει κάποιο μοντέλο της φωνητικής οδούς και άλλων χαρακτηριστικών της ανθρώπινης φωνής ώστε να δημιουργήσει ένα εντελώς "συνθετικό" φωνητικό αποτέλεσμα. Η ποιότητα ενός συνθετητή ομιλίας εξαρτάται από την ομοιότητα του με την ανθρώπινη φωνή και από την ικανότητα του να μπορεί να κατανοηθεί. Ένα ευκολονόητο πρόγραμμα text-to-speech επιτρέπει σε ανθρώπους με προβλήματα όρασης ή δυσκολίες ανάγνωσης να ακούν τα γραπτά κείμενά τους στον υπολογιστή του σπιτιού τους. Πολλά λειτουργικά συστήματα ηλεκτρονικών υπολογιστών συμπεριλαμβάνουν συνθετητές ομιλίας από τις αρχές της δεκαετίας του 1990.
Παραπομπές
Κατηγορία:Τεχνητή νοημοσύνηΚατηγορία:Γλωσσολογία
SPQR
right|thumb|150px|Μάρμαρο με την επιγραφή SPQR
SPQR είναι το ακρωνύμιο από τη λατινική φράση Senātus Populusque Rōmānus (λατινικά: SENATVS POPVLVSQVE ROMANVS,, κυριολεκτικά: Η Σύγκλητος και ο Λαός της Ρώμης), που χρησιμοποιήθηκε κατά τα χρόνια της Ρωμαϊκής Δημοκρατίας. Το ακρωνύμιο αυτό χρησίμευε ως υπογραφή της κυβέρνησης και το χρησιμοποιούσαν σε νομίσματα, επιγραφές σε μνημεία και δημόσια κτίρια καθώς και στα λάβαρα των Ρωμαϊκών Λεγεώνων. Η φράση αυτή χρησιμοποιήθηκε πολλές φορές από τον Κικέρωνα και τον Τίτο Λίβιο. Το ακρωνύμιο παρέμεινε σε χρήση και κατά την περίοδο της Ρωμαϊκής Αυτοκρατορίας.
Σήμερα αποτελεί το έμβλημα της πόλης της Ρώμης.
Μετάφραση
SPQR: Senātus Populusque Rōmānus. Στα λατινικά, Senātus είναι ένα ουσιαστικό που σημαίνει "Σύγκλητος". Το Populusque αποτελείται απο το ουσιαστικό Populus, που σημαίνει "άνθρωποι", και την κατάληξη -que, ένα εγκλιτικό μόριο που σημαίνει "και", οπότε στην ουσία η λέξη Populusque μεταφράζεται ως "και ο λαός" ("και οι άνθρωποι"). Η τελευταία λέξη, Rōmānus ("Ρωμαϊκός") είναι ένα επίθετο, το οποίο οταν προστεθεί τροποποιεί την προηγούμενη πρόταση (Senātus Populusque) στο νόημα, και την κάνει να σημαίνει "Η Ρωμαϊκή Σύγκλητος και ο Λαός".
Έτσι, η πρόταση μεταφράζεται κυριολεκτικά ώς "Η Ρωμαϊκή Σύγκλητος και ο Λαός", ή πιο ελεύθερα ως "Η Σύγκλητος και ο Λαός της Ρώμης".
Ιστορία
Η χρονολογία ίδρυσης του τίτλου παραμένει άγνωστη, αλλα εμφανίστηκε αρχικά σε επιγραφές της Μεταγενέστερης Δημοκρατίας, από το 80 π.Χ. και μετά. Προηγουμένως, το επίσημο όνομα του Ρωμαϊκού κράτους, όπως φαίνεται και στα νομίσματα, ήταν απλά ROMA. Η τελευταία φορά που εμφανίζεται το ακρωνύμιο είναι στα νομίσματα του Κωνσταντίνου Α' (κυβερνούσε από το 312-337 μ.Χ.), του πρώτου Χριστιανού Ρωμαίου αυτοκράτορα.
Populus Rōmānus στην Ρωμαϊκή λογοτεχνία είναι μια φράση που σημαίνει "Η κυβέρνηση του Λαού". Όταν οι Ρωμαίοι ονόμαζαν τις κυβερνήσεις άλλων χωρών, χρησιμοποιούσαν την λέξη populus στον ενικό αλλά και στον πληθυντικό, για παράδειγμα populī Prīscōrum Latīnōrum, σημαίνει "Οι κυβερνήσεις των Παλαιών Λατίνων". Το Rōmānus είναι το καθιερωμένο επίθετο που χρησιμοποιήθηκε για την διάκριση των Ρωμαίων, όπως φαίνεται στη φράση cīvis Rōmānus, "Ρωμαίος πολίτης". Η τοπική πτώση, Rōmae, "στη Ρώμη", δεν χρησιμοποιήθηκε ποτέ για αυτόν τον λόγο.
Σημερινή χρήση
Σήμερα SPQR είναι το δημοτικό σύμβολο της Ρώμης.
Επίσης, η επιγραφή SPQx (οπου x ένα κεφαλαίο γράμμα της αγγλικής αλφαβήτου) χρησιμοποιείται μερικές φορές ως σύμβολο υποστήριξης της δημοτικής υπερηφάνειας και του αστικού δικαίου. Η Ιταλική πόλη Ρέγκιο Εμίλια, για παράδειγμα, χρησιμοποιεί το SPQR ως οικόσημο, που σημαίνει "Senatus Populusque Regiensis". Κάθε φορά το τελευταίο γράμμα αντιπροσωπεύει την πόλη στην οποία χρησιμοποιείται: SPQF, χρησιμοποιείται στην Φλορεντία, SPQB στο Μπενεβέντο (Benevento), αλλά χρησιμοποείται και σε πολλές άλλες χώρες, για παράδειγμα η επιγραφή SPQΟ μπορεί να βρεθεί στο οικόσημο της πόλης Όλομουτς στην Τσεχία, ενώ η επιγραφή SPQV βρίσκεται σε πολλά κτίρια στην Βαλένθια, εκ των οποίων 2 είναι το Πανεπιστήμιο της Βαλένθιας και το εξαιρετικό Ανταλλακτήριο Μεταξιού.
Εξωτερικοί σύνδεσμοι
Κατηγορία:Αρχαία Ρωμαϊκή κυβέρνηση Κατηγορία:Ρώμη
Ιερός Ναός Αγίου Γεωργίου Νάουσας
Ο Ιερός Ναός Αγίου Γεωργίου Νάουσας βρίσκεται στη βορειοανατολική είσοδο της πόλης. Η ανέγερσή του ολοκληρώθηκε μέσα στη δεκαετία του 1840. Στην ίδια θέση υπήρχε ο παλιότερος ναός που καταστράφηκε κατά τον Χαλασμό της Νάουσας το 1822. Από την πύλη μάλιστα του Αγίου Γεωργίου παραβιάστηκε η άμυνα των πολιορκημένων Ναουσαίων και εισήλθαν οι Τούρκοι στην πόλη τη Διακαινήσιμο εβδομάδα του 1822. Ο νεότερος ναός ιστορήθηκε με έξοδα των ενοριτών και τις δαπάνες του Γεωργίου Μπουφέλα. Διατηρεί φορητές εικόνες που χρονολογούνται μέσα στον 19ο αι. και φέρουν σημαντικές αναθηματικές επιγραφές. Σήμερα η ενορία του Αγίου Γεωργίου είναι η πολυπληθέστερη της πόλης.
Αρχιτεκτονική
Ο ιερός ναός Αγίου Γεωργίου Νάουσας είναι κτίσμα του 19ου αιώνα. Είναι τρίκλιτη βασιλική με κεραμοσκεπή. Η κάτοψη του ναού είναι ορθογώνια και διακρίνονται τρεις χώροι: ο νάρθηκας, ο κυρίως ναός και το Ιερό Βήμα. Ο ναός αποτελείται από το αρχικό του κέλυφος και από μεταγενέστερες προσθήκες στο δυτικό, στο βόρειο και στο νότιο τμήμα του.
Η μοναδική κόγχη του Ιερού στο ανατολικό τμήμα του ναού είναι ημικυκλική στην κάτοψη εξωτερικά και κοσμείται από επτά περίτεχνα, αβαθή, τυφλά αψιδώματα την κοσμούν εξωτερικά.
Ο ναός χωρίζεται σε τρία κλίτη με επτά ζεύγη κιόνων από καστανίτικο ξύλο, επιχρισμένων εξωτερικά. Φέρουν κιονόκρανα και συγκρατούν επίσης ξύλινες, επιχρισμένες τοξοστοιχίες.
Σε δεύτερο επίπεδο, πάνω από την κύρια είσοδο, στο δυτικό τμήμα του κυρίως ναού και πάνω από τον νάρθηκα διαμορφώνεται γυναικωνίτης σε σχήμα Π.
Από τα μέσα του 20ου αι. γίνονται έγιναν αρκετές αλλαγές στον ναό όπως η προσθήκη του τρούλου και η οικοδόμηση παρεκκλησίου στο νότιο τμήμα.
Η αγιογράφηση του ναού και ο μεγάλος ευεργέτης Γεώργιος Μπουφέλας
μικρογραφία|178x178εσ|Ο δωρητής των αγιογραφιών του ναού Γεώργιος Μπουφέλας Ο ναός του Αγίου Γεωργίου ξεκίνησε να κτίζεται με εράνους των χριστιανών της Νάουσας το 1841. Τη μεγαλύτερη όμως δωρεά για τον ναό την έκανε ο Γεώργιος Μπουφέλας. Συγκεκριμένα προσέφερε χρήματα για να γίνει η αγιογράφηση του ναού. Ο Μπουφέλας ήταν από το χωριό Γκολισάνι (Λευκάδια) της Νάουσας. Το 1840 επισκέφτηκε τους Αγίους Τόπους και το 1842, την εποχή που ακόμη ανεγειρόταν ο ναός, εγκαταστάθηκε στη Νάουσα και δώρισε όλη του την περιουσία για την αγιογράφησή του. Το 1851 πέθανε στη Νάουσα.thumb|Η κτητορική επιγραφή του Αγίου Γεωργίου Νάουσας, δίπλα από τη μορφή του δωρητή Γεώργιου Μπουφέλα.|195x195εσ
Ο Γεώργιος Μπουφέλας απεικονίζεται ως ένας απλός χωρικός φοράει το πουκάμισο, που δεμένο με το μπλε ζωνάρι γίνεται φουστανέλα, άσπρο μπινιβρέκι, κάλτσες, γιλέκο σταυρωτό και πανωφόρι.
Στην κτητορική επιγραφή διαβάζουμε:"Γεώργιος Μπουφέλας προσκυνητής""Κατήγετο από το πλησίον της Ναούσης χωρίον Γκουλισιάνι. Επισκεφθείς το1840 τους Αγίου Τόπους, επανήλθε εις αυτό και εκποιήσας την κτηματικήν περιουσίαν του ελθών εγκατεστάθη εις Νάουσαν το 1842. Τότε επερατώθη η το 1841 αρξαμένη δι' εράνων ανέγερσις του Ιερού τούτου Ναού και αφού διαθέσας ολόκληρον την περιουσιαν του δια εξεικόνησιν του Βίου του Σωτήρος και όλων των Αγίων. Αφιέρωσεν δε εαυτόν εις την υπηρεσίαν του Ιερού τούτου Ναού και μέχρι του θανάτου του 1851 έχον όντως έξοχον και αξιομίμητον υπόδειγμα αυτόαπαρνήσεως δια κάθε Χρηστιανόν. Αμήν"Έτσι, με χρήματα του Μπουφέλα ο ναός ιστορήθηκε με αγιογραφίες σε όλες του τις επιφάνειες. Οι αγιογραφίες χωρίζονται σε τρεις ζώνες. Η πρώτη από πάνω προς τα κάτω περιλαμβάνει θέματα από τη ζωή του Κυρίου. Το ίδιο και η δεύτερη που σε ύψος είναι διπλάσια από την πρώτη. Τέλος η τρίτη περιλαμβάνει μορφές αγίων. Η πρώτη από επάνω του νοτίου κλίτους περιλαμβάνει παραστάσεις από τη γέννηση έως τη βάφτιση του Χριστού, χωρίς να λείπουν και άλλα θέματα που έχουν σχέση με τη δεύτερη ζώνη. Αγιογραφημένο είναι επίσης το Ιερό Βήμα και ο πολύ νεότερος τρούλος.
Το τέμπλο και οι εικόνες του
Μέσα στον Ναό του Αγίου Γεωργίου, στο τέμπλο, δεξιά και αριστερά από την Ωραία Πύλη παρατηρούμε αντίστοιχα την εικόνα του Ιησού και της Παναγίας.
Ο Ιησούς εικονίζεται να κάθεται σε περίτεχνο, χρυσό θρόνο και γύρω του βρίσκονται οι τέσσερις Ευαγγελιστές. Φορά αρχιερατικά άμφια, με πρωτόγνωρα για την εποχή χρώματα που συμβολίζουν τη χαρά, την ειρήνη και τον Παράδεισο. Στο αριστερό Του χέρι κρατάει ανοιχτή την Αγία Γραφή στην παραβολή του Καλού Ποιμένος και με το δεξί Του χέρι μας ευλογεί.
Η Παναγία κάθεται και αυτή σε περίτεχνο θρόνο, πάνω από τον οποίο υπάρχουν δύο άγγελοι που φαίνεται να Της φορούν φωτοστέφανο. Φοράει τον κλασσικό, απλό χιτώνα και ιμάτιο με το οποίο καλύπτει τα μαλλιά Της, όπως πάντα. Στην αγκαλιά Της κρατάει το Θείο Βρέφος που και Αυτό με τη σειρά Του κρατάει την Αγία Γραφή και μας ευλογεί. Με το δεξί Της χέρι κάνει δέηση.
Η αγιογράφηση και των δύο εικόνων έγινε από το ίδιο άτομο, τον Αποστολάκη Παπαδημήτρη τον Βεροιαίο, ενώ η παραγγελία δόθηκε τους από διαφορετικά άτομα. Η δαπάνη της εικόνας του Ιησού έγινε από τη συντεχνία των Σαπουνάδων (δηλαδή από κατασκευαστές σαπουνιών). Αντιθέτως, η δαπάνη της εικόνας της Παναγίας έγινε από τους εργάτες αμπατζήδες. μικρογραφία|Είκονα Άγιου Σπυρίδων Η εικόνα του Άγιου Ιωάννη χρονολογείται το 1844 και ο μήνας δεν προσδιορίζεται.Πάνω της αναγράφεται η επιγραφή: Δέησης Ιω,δηλαδή αυτό σημαίνει ότι την παρήγγειλε κάποιος ονόματι Ιωάννης και επέλεξε τον συγκεκριμένο Άγιο γιατί είχε το όνομα του. Ο Άγιος Ιωάννης είναι λιτά ντυμένος, έχει φτερά μαύρα, με το δεξί του χέρι ευλογεί ενώ με το αριστερό κρατάει πινάκιο με την αποτμημένη κεφαλή του και ειλητάριο που γράφει: ΜΕΤΑΝΟΕΙΤΕ ΗΓΓΙΚΕ ΓΑΡ Η ΒΑΣΙΛΕΙΑ/ΤΩΝ ΟΥΡΑΝΩΝ. Τέλος, γύρω γύρω απεικονίζονται 8 σκηνές από τη ζωή και το μαρτύριο του. μικρογραφία|Εικόνα Άγιου Ιωάννη Η εικόνα του Άγιου Σπυρίδωνα βρίσκεται αριστερά της εικόνας του Άγιου Ιωάννη.Ο Άγιος με πλήρη αρχιερατική στολή ευλογεί, ενώ με το αριστερό χέρι κρατά ανοικτό ιερό Ευαγγέλιο στο όποιο αναγράφονται τα εξής: ΕΓΩ ΕΙΜΙ Ο ΠΟΙΜΗΝ Ο ΚΑΛΟΣ ΠΟΙΜΗΝ Ο ΚΑΛΟΣ ΤΗΝ ΨΥΧΗΝ ΑΥΤΟΥ ΤΙ ΘΗΣΙΝ. Η εικόνα δωρήθηκε από τους μαστόρους Κονιτσιώτες. Είναι πολύ πιθανόν ότι αυτοί έχτισαν τον ναό στη Νάουσα και έτσι έκαναν την εικόνα του Αγίου Σπυρίδωνα για να τιμήσουν τον Θεό.
Το προσκυνητάρι της Αγίας Βαρβάρας
Στο αριστερό προσκυνητάρι του Ναού βρίσκεται η εικόνα της Αγίας Βαρβάρας που έγινε δαπάνη των Λαναράδων της πόλης στα μέσα περίπου του 19ου αι. . Γύρω από την Αγία παρουσιάζονται οκτώ παραστάσεις από τις σημαντικότερες στιγμές του βίου της και κυρίως τα μαρτύριά της. Η Αγία με βασιλική στολή κρατά με το αριστερό της χέρι κλάδο φοίνικα, σύμβολο της νίκης αλλά και του μαρτυρίου της. Με το δεξί της χέρι κρατάει τον Τίμιο Σταυρό. Στο κατώτερο μέρος της εικόνας διακρίνουμε την εξής επιγραφή : Ανιστορίθη η παρούσα εικών δια δαπάνης πλουσίας των Τιμιωτάτων [δυσανάγνωστο].. μετίων Λαναράδων ους περ Κύριος διαφυλάτοι αυτούς εν έτι σωτηρίω ανέθεντο [δυσανάγνωστο]. Και αυτή η εικόνα αγιογραφήθηκε από τον Αποστολάκη Παπαδημήτρη.
Το προσκυνητάρι του Αγίου Στυλιανού στον νάρθηκα
Η εικόνα του Αγίου Στυλιανού βρίσκεται στο προσκυνητάρι στο βόρειο τμήμα του νάρθηκα από τον 19ο αιώνα. Ο Άγιος απεικονίζεται κρατώντας ένα νήπιο στα χέρια του επειδή είναι προστάτης των παιδιών. Η εικόνα φέρει επιγραφή με τα εξής πληροφοριακά στοιχεία:"ΠΑΙΔΩΝ ΦΥΛΑΞ ΠΕΦΥΚΕ ΤΟΥ ΘΕΟΥ ΤΟ ΔΩΡΟ. Ο ΦΙΛΕΟΡΤΟΣ ΜΑΝΤΗΣ Γ. ΜΠΙΛΗΣ ΤΗΝ ΑΦΙΕΡΩΣΕΝ ΕΙΣ ΜΝΗΜΗΝ ΑΥΤΟΥ ΚΑΙ ΤΟΝ ΤΕ ΚΑΙ ΤΩΝ ΤΕΚΝΩΝ ΤΟΥ ΕΝ ΕΤΟΙ 1892"
Το καμπαναριό του Αγίου Γεωργίου
Όταν ανοικοδομήθηκε ο Ναός του Αγίου Γεωργίου οι Ναουσαίοι επιθυμούσαν να τοποθετηθεί και μια καμπάνα στο κωδωνοστάσιο. Παρά τις αντιδράσεις των Οθωμανών της πόλης και ύστερα από παρέμβαση του Μητροπολίτη Βεροίας στην Υψηλή Πύλη, την παραμονή των Χριστουγέννων του 1867 τοποθετήθηκε η καμπάνα. Αμέσως μετά όμως οι Οθωμανοί κατεδάφισαν το κωδωνοστάσιο και συνέτριψαν την καμπάνα. Οι Ναουσαίοι απέφυγαν τις συμπλοκές και ενημέρωσαν τον Βαλή της Θεσσαλονίκης και τους προξένους των Μεγάλων Δυνάμεων θεωρώντας το περιστατικό ωμή παραβίαση του Χάττι Χουμαγιούν. Ο Βαλής αναγνωρίζοντας το δίκιο των Ναουσαίων διέταξε να αγορασθεί καινούργια καμπάνα και να οικοδομηθεί με έξοδα των Τούρκων το κατεστραμμένο κωδωνοστάσιο.
Βιβλιογραφία
Κατηγορία:Νάουσα Κατηγορία:Χριστιανικοί ναοί στην Κεντρική Μακεδονία
Μαραθιάς Αιτωλοακαρνανίας
Για συνώνυμους οικισμούς στην Ελλάδα δείτε το λήμμα: Μαραθιάς
Ο Μαραθιάς (Τοπική Κοινότητα Καλουδίου), είναι πεδινό χωριό του δήμου Θέρμου της Περιφερειακής Ενότητας Αιτωλοακαρνανίας που βρίσκεται στην Περιφέρεια Δυτικής Ελλάδας, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα «Καλλικράτης» και έχει πληθυσμό 172 κατοίκους.
Η επίσημη ονομασία είναι “ο Μαραθιάς” και αναφέρεται επίσημα το 1927 ΦΕΚ 26Α - 18/02/1927 όταν αποσπάσθηκε από την τότε κοινότητα Γούστιανης και προσαρτήθηκε στην κοινότητα Καλουδίου. Το 1997 με το ΦΕΚ 45Α - 31/03/1997 ορίστηκε έδρα της τότε κοινότητας Καλουδίου. Έδρα του δήμου είναι το Θέρμο και ανήκει στο γεωγραφικό διαμέρισμα Στερεάς Ελλάδας.
Κατά τη διοικητική διαίρεση της Ελλάδας με το σχέδιο «Καποδίστριας», μέχρι το 2010, ο Μαραθιάς ανήκε στο Τοπικό Διαμέρισμα Καλουδίου, του πρώην Δήμου Θέρμου του Νομού Αιτωλοακαρνανίας.
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Θέρμου
Σίμων Δ΄ του Μονφόρ
Βιογραφία
Ήταν γιος τού Σίμωνα Δ΄ κυρίου τού Μονφόρ και της Αμικία των Μπωμόν, κόρης τού Ροβέρτου 3ου κόμη τού Λέστερ.
Το 1181 διαδέχθηκε τον πατέρα του στην κυριότητα τού Μονφόρ. Το 1190 νυμφεύτηκε την Αλίκη, κόρη τού Μπουσάρ Γ΄ του Μονμορανσύ, η οποία μοιράστηκε μαζί του τον θρησκευτικό ζήλο του και τον ακολουθούσε στις εκστρατείες του.
Το 1199 έλαβε μέρος σε μία κονταρομαχία (tournois) στο Εκρύ-συρ-Αιν (νυν Άσφελντ) και ανέλαβε τον σταυρό στην ακολουθία τού Τιμπώ κόμη της Καμπανίας· ακολούθησε την Δ΄ Σταυροφορία. Η Δ΄ Σταυροφορία έπεσε σύντομα υπό Βενετικό έλεγχο και παρέκλινε στη Ζάρα της Αδριατικής. Ο Πάπας Ιννοκέντιος Γ΄ είχε ιδιαίτερα προειδοποιήσει τους Σταυροφόρους να μην επιτεθούν σε Χριστιανούς, έτσι ο Σίμων Ε΄ αντιτέθηκε στην επίθεση και παρότρυνε μία αντιπροσωπεία από τη Ζάρα να μην παραδοθούν, ισχυριζόμενος ότι ο Γαλλικός στρατός δεν θα υποστήριζε τους Βενετούς σε αυτό. Ως αποτέλεσμα η αντιπροσωπεία επέστρεψε στη Ζάρα και η πόλη αντιστάθηκε. Όμως οι πιο πολλοί Γάλλοι κύριοι ήταν χρεωμένοι στους Βενετούς και υποστήριξαν την επίθεση· η πόλη λεηλατήθηκε το 1202. Ο Σίμων Ε΄ δεν συμμετείχε στην πράξη αυτή και ήταν ο πιο ειλικρινής επικριτής. Αυτός και οι ακόλουθοί του, όπως ο αββάς Γκυ τού Βω-ντε-Σερναί, άφησαν τη Σταυροφορία, όταν αυτή εξετράπη για μία ακόμη φορά στην Κωνσταντινούπολη για να θέσει τον Αλέξιο Δ΄ Άγγελο στον θρόνο. Αντί αυτού, ο Σίμων Ε΄ και η ακόλουθοί του ταξίδεψαν στην Αυλή τού Εμέρικ της Ουγγαρίας και μετά στην Άκρα.
Η μητέρα του Αμικία των Μπωμόν ήταν η πρωτότοκη κόρη τού Ροβέρτου 3ου κόμη τού Λέστερ· έπειτα από το τέλος τού αδελφού της Ροβέρτου 4ου κόμη του Λέστερ που ήταν άτεκνος, κληρονόμησε το ήμισυ των ιδιοκτησιών του και μία διεκδίκηση επί της κομητείας τού Λέστερ. Η διαίρεση των ιδιοκτησιών πραγματοποιήθηκε το 1207 και τα δικαιώματα στην κομητεία δόθηκαν στην Αμικία και τον Σίμωνα Ε΄. Όμως ο Ιωάννης της Αγγλίας κατέλαβε τις ιδιοκτησίες και κατάσχεσε τα έσοδά τους. Αργότερα το 1215 οι ιδιοκτησίες περιήλθαν στον ανιψιό τού Σίμωνα Ε΄, τον Ρανούλφο ντε Μεσίν 4ο κόμη τού Τσέστερ.
Μετέπειτα ζωή
Αμείφθηκε με τις περιοχές τού Ραϋμόνδου Δ΄ κόμη της Τουλούζης, που κατακτήθηκαν. Αυτό θεωρητικά τον έκανε τον πιο ισχυρό γαιοκτήμονα της Οσιτανίας. Τον φοβήθηκαν όμως για την ασπλαχνία του. Το 1210 έκαψε 140 Καθαρούς στην κώμη της Μινέρβ, που αρνήθηκαν να αποκηρύξουν τα πιστεύω τους· χάριζε τη ζωή σε όσους μεταστρεφόταν. Σε άλλο ευρέα διαδεδομένο περιστατικό, πριν την λεηλασία της κόμης τού Λατούρ, έφερε φυλακισμένους από την κοντινή κώμη τού Μπραμ, τους έβγαλε τα μάτια και τους έκοψε τα αυτιά, τις μύτες και τα χείλια. Άφησε έναν με ένα μάτι, που τους οδήγησε στο Λατούρ για προειδοποίηση.
Η συμμετοχή τού Σίμωνα Ε΄ στην Σταυροφορία είχε την πλήρη υποστήριξη τού επικυριάρχου του, τού Φιλίππου Β΄ της Γαλλίας. Ωστόσο ο ιστορικός Αλισταίρ Ορν στο έργο του Επτά γενεές τού ΠΑρισιού, δηλώνει, ότι ο Φίλιππος "έκανε ότι δεν έβλεπε τη Σταυροφορία τού Σίμωνα τού Μονφόρ, την οποία αποδοκίμαζε. Όμως αποδέχθηκε τα λάφυρα στο θησαυροφυλάκιό του". Μετά την επιτυχία τού Σίμωνα Ε΄ στην απόκτηση της Νορμανδίας από τον Ιωάννη της Αγγλίας, ο Πάπας Ιννοκέντιος Γ΄ τού πρότεινε να ηγηθεί της Σταυροφορίας, αλλά ο Σίμων Ε΄ το απέρριψε.
Παραπομπές
Κατηγορία:Οίκος του Μονφόρ-λ'Αμωρί
Πλανητάριο
Το πλανητάριο (planetarium) είναι μία αίθουσα κατασκευασμένη κυρίως για την παρουσίαση εκπαιδευτικών και ψυχαγωγικών παραστάσεων σχετικών με την Αστρονομία και τον νυκτερινό ουρανό, καθώς και για εξάσκηση στην αστρονομική ναυτιλία. Κυρίαρχο χαρακτηριστικό των περισσότερων πλανηταρίων είναι μία μεγάλη οθόνη με ημισφαιρικό σχήμα, πάνω στην οποία εικόνες αστέρων (και αστερισμών), πλανητών και άλλων ουράνιων σωμάτων εμφανίζονται και κινούνται όπως ακριβώς στον ουρανό. Το πλανητάριο λοιπόν, στην αρχική και βασική του λειτουργία δίνει κυρίως μία ρεαλιστική προσομοίωση του ουρανού. Σήμερα ωστόσο χρησιμοποιείται και για την προβολή θεαματικών ταινιών πάνω σε επιστημονικά θέματα. Η οθόνη συνήθως ταυτίζεται με την οροφή του κτίσματος που στεγάζει το πλανητάριο και έχει τη μορφή ημισφαιρικού θόλου.
Τα πλανητάρια χρησιμοποιούν μία ποικιλία τεχνολογιών, όπως ειδικούς προβολείς, προβολείς διαφανειών, βίντεο, συστήματα προβολής θόλου και λέιζερ. Υπάρχει η δυνατότητα να αναπαρασταθούν οι θέσεις των ουράνιων σωμάτων στο στερέωμα σε οποιαδήποτε στιγμή του παρελθόντος ή του μέλλοντος, αλλά και όπως φαίνονται από οποιοδήποτε σημείο της Γης.
Πλανητάρια υπάρχουν πλέον σε πολλά μέρη. Τα περισσότερα είναι δημόσια, αλλά μερικά ανήκουν σε ιδιώτες. Οι διαστάσεις τους ποικίλλουν από διαμέτρους 20 και πλέον μέχρι τριών μέτρων. Η τελευταία διάμετρος αντιστοιχεί σε φουσκωτά φορητά πλανητάρια για παιδιά, στα οποία οι θεατές κάθονται στο πάτωμα. Τέτοια φορητά πλανητάρια εξυπηρετούν εκπαιδευτικά προγράμματα έξω από τις μόνιμες εγκαταστάσεις μουσείων Φυσικής Ιστορίας και επιστημονικών κέντρων.
Οι απαρχές
μικρογραφία|δεξιά|Το Πλανητάριο του Φράνεκερ. Ο Αρχιμήδης κατείχε μια αρχέγονη συσκευή που μπορούσε να δείξει τις κινήσεις του Ηλίου, της Σελήνης και των πλανητών. Η ανακάλυψη του Μηχανισμού των Αντικυθήρων απέδειξε ότι τέτοιες και ακόμα πιο πολύπλοκες συσκευές υπήρχαν ήδη κατά την αρχαιότητα. Ο Ιωάννης Καμπάνος (1220-1296 μ.Χ.) περιέγραψε ένα πλανητάριο στο έργο του Theorica Planetarum, με οδηγίες για την κατασκευή του. Αυτές οι συσκευές είχαν μικρό μέγεθος. Μόλις στα τέλη του 18ου αιώνα ορισμένοι εκπαιδευτικοί επεχείρησαν να κατασκευάσουν μεγαλύτερης κλίμακας προσομοιώσεις των ουρανών. Οι προσπάθειες του Άνταμ Γουόκερ (1730-1821) και των γιων του είναι αξιοσημείωτες για την απόπειρα εισαγωγής θεατρικών ψευδαισθήσεων στο εκπαιδευτικό έργο. Το «Ειδουράνιον» (Eidouranion) του Γουόκερ αποτελούσε το επίκεντρο των δημόσιων διαλέξεών-θεατρικών παρουσιάσεών του. Ο γιος του περιγράφει αυτό τον μηχανισμό ως «20 πόδια (6 μέτρα) ψηλό, με διάμετρο 27 ποδών (8,2 μέτρων): στέκεται καθέτως ενώπιον των θεατών και οι σφαίρες του είναι τόσο μεγάλες ώστε να φαίνονται όλες από τα πιο απομακρυσμένα σημεία της θεατρικής αίθουσας. Ο κάθε πλανήτης και δορυφόρος φαίνεται να αιωρείται στον χώρο χωρίς υποστήριξη, εκτελώντας τις ετήσιες και ημερήσιες περιφορές τους χωρίς να διακρίνεται ο μηχανισμός». Κι άλλοι εκλαϊκευτές της Αστρονομίας προώθησαν δικές τους συσκευές: ο Λόυντ (R. E. Lloyd) το «Διοαστρόδοξον» (Dioastrodoxon) και το 1825 ο Γουίλιαμ Κίτσενερ (William Kitchener) την «Ουρανολογία» (Ouranologia), που είχε διάμετρο 42 πόδια (12,8 μέτρα). Αυτές όμως οι συσκευές μάλλον θυσίαζαν την αστρονομική ακρίβεια για θέαμα που εντυπωσίαζε τα πλήθη.
Στο μεταξύ ο φον Μίλερ συνεργαζόταν στο εργοστάσιο της Τσάις με τον Γερμανό αστρονόμο Μαξ Βολφ, διευθυντή στο αστεροσκοπείο του Πανεπιστημίου της Χαϊδελβέργης, πάνω σε ένα εντελώς νέο σχέδιο, επηρεασμένο από τις ιδέες του Βάλτερ Μπάουερσφελντ της Τσάις. Το τελικό σχέδιο ήταν ένα πλανητάριο στο οποίο όλες οι κινήσεις των αστέρων και πλανητών θα παράγονταν μέσα σε ένα μηχανισμό οπτικής προβολής, ο οποίος θα ήταν εγκατεστημένος στο κέντρο της αίθουσας και θα προέβαλλε τα είδωλά τους πάνω σε ημισφαιρική λευκή επιφάνεια στην οροφή. Τον Αύγουστο του 1923, το πρώτο (Model I) πλανητάριο της Zeiss προέβαλε εικόνες του νυκτερινού ουρανού πάνω στη σοβαντισμένη επιφάνεια ενός τσιμεντένιου ημισφαιρικού θόλου 16 μέτρων που ανεγέρθηκε στην οροφή του εργοστασίου της. Η πρώτη επίσημη δημόσια προβολή έγινε στο Deutsches Museum στο Μόναχο, στις 21 Οκτωβρίου 1923.
Μετά τον Β΄ Παγκόσμιο Πόλεμο
μικρογραφία|Το πλανητάριο M.P. Birla στην [[Καλκούτα της Ινδίας (ιδρ. 1962), το πρώτο πλανητάριο στην Ασία.]] Με τη μεταπολεμική διαίρεση της Γερμανίας σε Ανατολική και Δυτική, η εταιρεία Zeiss διασπάσθηκε. Το ένα μέρος παρέμεινε στην Ιένα (Ανατολική Γερμανία), ενώ ένα άλλο επανιδρύθηκε στη Δυτική Γερμανία. Ο κατασκευαστής των πρώτων πλανηταρίων, ο Βάλτερ Μπάουερσφελντ, παρέμεινε στην Ιένα μέχρι τον θάνατό του το 1959.
Ο δυτικογερμανικός κλάδος της Τσάις ξανάρχισε την κατασκευή μεγάλων πλανηταρίων το 1954, ενώ ο ανατολικογερμανικός κλάδος άρχισε να κατασκευάζει μικρά πλανητάρια λίγα χρόνια αργότερα. Στον υπόλοιπο κόσμο υπήρχε ακόμα έλλειψη κατασκευαστών πλανηταρίων. Πρωτοπόροι στις ΗΠΑ υπήρξαν οι αδελφοί Korkosz, που είχαν ασχοληθεί με το θέμα ήδη προπολεμικά. Μετά τον πόλεμο έφτιαξαν ένα μεγάλο προβολέα για το Μουσείο Επιστήμης της Βοστώνης, που ήταν ο πρώτος στην ιστορία (και για πολλά χρόνια μετά ο μοναδικός) που έδειχνε και τον πλανήτη Ουρανό (τα περισσότερα πλανητάρια δείχνουν τους πλανήτες μέχρι και τον Κρόνο, αφού ο Ουρανός είναι μόλις ορατός με γυμνό μάτι και οι άλλοι δύο αόρατοι). Επίσης, ένα πρωτοπόρο διαφορετικό μοντέλο κατασκευάσθηκε από την Ακαδημία Επιστημών της Καλιφόρνια στο Σαν Φρανσίσκο και λειτούργησε από το 1952 ως το 2003.
Η χρήση υπολογιστών στο πλανητάριο
Το 1983 η εταιρεία Evans & Sutherland εγκατέστησε τον πρώτο προβολέα πλανηταρίου που μπορούσε να δείχνει γραφικά υπολογιστή (το Πλανητάριο Hansen στο Σολτ Λέικ Σίτυ) — τον Digistar I που χρησιμοποιούσε σύστημα διανυσματικών γραφικών.
Μία νέα γενιά οικιακών πλανηταρίων (ορθότερα: φορητών συστημάτων προβολής) δημιουργήθηκε (περ. 2004) στην Ιαπωνία από τη συνεργασία δύο εταιρειών: το «Πλανητάριο Homestar» μπορεί να μεταφερθεί σε μία τσάντα και προορίζεται για οικιακή χρήση, ωστόσο η ικανότητά του να προβάλλει 10.000 αστέρες στην οροφή το καθιστά ημιεπαγγελματικό
Θόλοι
μικρογραφία|αριστερά|220px| Το Πλανητάριο Bangabandhu Sheikh Mujibur Rahman στη [[Ντάκα του Μπανγκλαντές διαθέτει διάτρητο πέτασμα αλουμινίου Astrotec, Προσομοιωτή GSS-Helios, Astrovision-70 και πολλές άλλες προβολές εφέ .]] μικρογραφία|δεξιά|Το «Μεγάλο Πλανητάριο Τσάις» (Zeiss-Großplanetarium) στο [[Βερολίνο (1987).]] μικρογραφία|δεξιά|Ο θόλος του πλανηταρίου της νέας [[Βιβλιοθήκη της Αλεξάνδρειας|Βιβλιοθήκης της Αλεξάνδρειας.]] μικρογραφία|δεξιά|Μικρός φουσκωτός φορητός θόλος πλανηταρίου. μικρογραφία|αριστερά|Το πλανητάριο του [[Αμβούργο|Αμβούργου.]]Οι θόλοι των πλανηταρίων έχουν διαμέτρους από 3 ως 30 μέτρα και οι αίθουσές τους χωρητικότητα από 1 ως 500 ανθρώπους. Μπορεί να είναι μόνιμοι-κτιστοί ή φορητοί (συνήθως φουσκωτοί).